**7. a**

Dragi sedmošolci,

še vedno se srečujemo le ta takle način. Saj bo šlo, kajne?

* Da vam malo popestrim delo, sem vam pripravila križanko. Njena rešitev vam bo napovedala temo naslednjih dveh obravnavanih književnih besedil.

Prepis križanke ni potreben; v zvezek na umetnostno stran prepišite le rešitev.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 |  |  |  |  |  |  |  |  |  |
| 2 |  |  |  |  |  |  |  |  |  |
| 3 |  |  |  |  |  |  |  |  |  |
| 4 |  |  |  |  |  |  |  |  |  |
| 5 |  |  |  |  |  |  |  |  |  |
| 6 |  |  |  |  |  |  |  |  |  |
| 7 |  |  |  |  |  |  |  |  |  |
| 8 |  |  |  |  |  |  |  |  |  |

Zapišite:

1. Priimek avtorja pripovedke o tihotapcu angleške soli, ki je pomagal cesarju.

2. Priimek avtorja humoreske o kozlovski sodbi.

3. Če pripovedka ni avtorska (umetna), je ….?

4. Priimek slovenskega avtorja basni o oslu, ki smo jo brali letos.

5. Priimek starogrškega pisca, ki velja za začetnika basni. V berilu je omenjen pri eni od obravnavanih basni.

6. Priimek avtorja pesmi, v kateri se z besedami: »Obupno, obupno!« pritožuje zaradi pomanjkanja tišine.

7. Prvi del psevdonima koroškega avtorja. Brali smo njegovo črtico Potolčeni kramoh.

8. 2. aprila praznujemo mednarodni dan knjig za otroke, in sicer v spomin na danskega avtorja pravljic. Njegov priimek je?

V zvezek na umetnostno stran napišite:

MIROSLAV ANTIĆ: KODER PLAVIH LAS glej berilo str. 70

Pesem preberite. Premislite:

Vam je pesem simpatična? Vam je všeč ali ne? Lahko razmislite, zakaj? Vam je jasno, kdo je zmešal našega junaka? Ste kaj takega že doživeli? Je avtorju uspelo prikazati zaljubljenega fanta?

Nato na 2., 3. in 4. rombek (⧫) pri *Pesem je tudi tvoja* odgovorite ustno, na ostale pisno. (Pazite, da odgovarjate s celimi povedmi, saj vprašanj ni potrebno pripisati.)

* Nekaj sprostitve vam ni škodilo, kajne?

Sedaj pa se lotite učnega lista o stavčnih členih. Tako bomo lahko vsi skupaj preverili, kako dobro vam gre ta snov. Učni list je kar obsežen, zato vam svetujem, da se ga lotite v dveh delih ter seveda upoštevate navodila:

* + vrstni red določanja: povedek, osebek, prislovna določila, predmeti
  + pravilna podčrtava: povedek, osebek, prislovna določila, predmeti

//////////////////////////////////////////

* + vse pišemo pod besede

Želela bi, da mi narejeno pošljete, da pogledam, kako vam gre.

Seveda se tudi samoocenite, saj znate. Ali pa se boste, ko vam bom vrnila pregledano delo.

*Dodatno:*

*Če želite o stavčnih členih poslušati še razlago vašega vrstnika, si poglejte …*

[*https://www.youtube.com/watch?v=7Al4cBtR6MI*](https://www.youtube.com/watch?v=7Al4cBtR6MI)

*Nadaljnje delo v učbeniku bo lažje in primerno za majske in junijske dni ☺.*

*Lepo vas pozdravljam,*

*vaša ga. Mojca*

*REŠITEV KRIŽANKE*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1 |  |  |  | L | E | V | S | T | I | K |
| 2 |  |  |  | J | U | R | Č | I | Č |  |
| 3 L |  |  | J | U | D | S | K | A |  |  |
| 4 |  |  |  | B | O | R |  |  |  |  |
| 5 |  |  |  | E | Z | O | P |  |  |  |
| 6 |  |  |  | Z | A | J | C |  |  |  |
| 7 P |  |  | R | E | Ž | I | H | O | V |  |
| 8 |  |  | A | N | D | E | R | S | E | N |

*UČNI LIST*

*Naloge, označene z \*, so dodatne, za višjo raven (= težje, za prav dobro in odlično)*

1. **V stavkih poišči povedke in jih ustrezno podčrtaj.**

Rok ni nikoli razgrajal.

Smejali smo se črnogledim napovedim.

V kopalnici ne bi polagal ploščic.

Izpolnili smo vse njihove zahteve.

1. **Podčrtaj osebke.**

Učenci morajo prijave oddati do pojutrišnjem.

Tekmovalcem so na pomoč priskočili učitelji.

O vpisu v šolo se odločajo učitelji.

Pri pouku potrebujemo učbenike in delovne zvezke.

1. **Podčrtaj in določi predmete. (Pazi, da ne podčrtaš prislovnih določil.) Pripiši sklone.**

Vilice položimo na levo stran krožnika.

Pred odhodom od doma vrat ni zaklenil.

Harmoniko je podaril svojemu bratu.

Sosedom želi prijetne počitnice.

Mama in otroci se na igrišču igrajo z žogo.

Prijateljica iz bloka je Maji povedala zanimivo novico.

1. **Podčrtaj in določi prislovna določila.**

Na travniku cvetijo marjetice.

Vozniki po cesti ne smejo voziti divje.

Naprava ne dela zaradi napake na napeljavi.

Jutri se bo vreme spremenilo.

Sonce je že zgodaj pokukalo izza oblakov.

Učenec se je nejevoljno uprl strogemu ukazu.

1. **Določi vse stavčne člene.\***

Jure prinaša berilo v šolo.

Vrtnarji pozimi razmišljajo o zasaditvah dreves pomladi.

Sončna toplota prebudi pretakanje sokov v rastlinah.

Planinci so se hitro oddaljili od prepada.

Po bontonu moraš kozarec postaviti na desno stran krožnika.

Na šolo je prispela pobuda za tekmo v Mariboru.

Na Islandiji je nepričakovano izbruhnil ognjenik.

Zaradi prašnih delcev v zraku so morali zapirati letališča.

1. **Dopolni z zahtevanimi prislovnimi določili.**

Včeraj smo bili \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (prisl. dol. kraja).

Klemen se je klovnu nasmejal \_\_\_\_\_\_\_\_\_\_\_\_\_\_\_\_\_\_\_\_\_\_\_ (prisl. dol. načina).

Predstava v gledališču je odpadla \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (prisl. dol. vzroka).

Babico smo obiskali \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (prisl. dol. časa).

1. **Razlikuj med predmetom, osebkom in prislovnim določilom. (Pazi na vprašalnice.)\***

Na tekmi bodo sodelovali učenci iz Maribora.

Iz Maribora bo prišlo veliko tekmovalcev.

Moja prijateljica je prišla s sestro.

Dvigalo v bloku se odpre s pritiskom na gumb.

Sošolec Jure se v šolo vedno pripelje s kolesom.